open-index/open-wikipedia-markdown huggingface dataset:
Վլադիմիր Ուրին

**Վլադիմիր Ուրին** (, ), խորհրդային և ռուս թատերագետ, ռեժիսոր, ուսուցիչ և պրոֆեսոր։ 2013 թվականի հուլիսի 9-ից զբաղեցնում է Մեծ թատրոնի տնօրենի պաշտոնը։ Ռուսաստանի Դաշնության վաստակավոր արտիստ (1999):

## Կենսագրություն
Ծնվել է 1947 թվականի մարտի 19-ին Կիրովում։

Ավարտել է Ռուսաստանի թատերական արվեստի համալսարանը։ Թատերական գործունեությունը սկսել է 1973 թվականին, ղեկավարելով Կիրովի պատանի հանդիսատեսի թատրոնը։

1987 թվականից Ռուսաստանի թատերական գործիչների միության ղեկավարության քարտուղար, միևնույն ժամանակ նա կատարել է ՌԴ ԹԳՄ նախագահի տեղակալի և առաջին փոխնախագահի պարտականությունները։

1995 թվականից զբաղեցրել է Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոնի գլխավոր տնօրենի պաշտոնը։

1997 թվականից Երաժշտական թատրոնի կողմից անցկացվող միջազգային ժամանակակից պարային փառատոնների գլխավոր տնօրեն, համագործակցում է եվրոպական, կանադական և ամերիկյան երկրների դեսպանությունների մշակութային կենտրոնների հետ։

Մոսկվայի արվեստի թատրոնի դպրոցի Կատարողական արվեստի բաժնի ղեկավար և տնտեսագիտության ամբիոնի վարիչ, պրոֆեսոր։ Հանդիսանում է Ռուսաստանի Դաշնության նախագահի ներքո պետական պարգևների հանձնաժողովի անդամ։

2013 թվականի հուլիսի 9-ին նշանակվել է Մեծ թատրոնի տնօրեն։

## Սոցիալական դիրք
2014 թվականի մարտի 11-ին Ռուսաստանի Դաշնության մշակույթի գործիչների կողմից Ռուսաստանի Դաշնության նախագահ Վլադիմիր Պուտինի քաղաքականության և Ղրիմի քաղաքականությանն աջակցող դիմումը ստորագրվեց։

Նա 2016 թվականին Պետդումայի ընտրություններում «Միասնական Ռուսաստան» կուսակցության վստահված անձն էր։

2018 թվականի նոյեմբերի 20-ին Վլադիմիր Գեորգիևիչը, Ռուսաստանի նախագահի հրամանագրով ընդգրկվել է մշակույթի և արվեստի խորհրդի նոր կազմում։

## Մրցանակներ
մինի|280px|
Պարգևատրվել է մի շարք մրցանակներով, այդ թվում`

* Պատվո շքանշան (2017 թվականի մարտի 20), *ազգային մշակույթի զարգացման գործում ունեցած մեծ ներդրման, հասարակության մեջ բարոյականության և հանդուրժողականության մակարդակի բարձրացմանն ուղղված ակտիվ հասարակական գործունեություն ծավալելու, բազմաթիվ տարիների արդյունավետ գործունեության համար*։
* Ռուսաստանի Դաշնության վաստակավոր արտիստ (1999):
* Պատվավոր Լեգեոնի շքանշան (Ֆրանսիա, 2015 թվական)։
* Կիրովի տարածաշրջանի պատվավոր քաղաքացի (2014 թվականի նոյեմբերի 27)։
* Մրցանակ «Պարող հոգի» «Բալետ» ամսագրի կողմից։
* Դյագիլևի մրցանակ «Ռուսաստանում ժամանակակից պարերի զարգացման գործում ներդրման համար»։
* Ստանիսլավսկու անվան միջազգային մրցանակ «Ռուսական թատերական գործերի զարգացման գործում ներդրման համար»։
* Մրցանակ «Թատրոնի աստղեր», «Սիրելի թատրոն» անվանակարգում։

## Ծանոթագրություններ

## Արտաքին հղումներ
* Биография на официальном сайте Большого театра 

Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս թատերական ռեժիսորներ
Կատեգորիա:Ռուս մանկավարժներ
Կատեգորիա:Ռուսաստանի Դաշնության արվեստի վաստակավոր գործիչներ
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Ռուսաստանի թատերական արվեստի ինստիտուտի շրջանավարտներ
Թերեզա Ֆորսադես

**Մարիա Թերեզա Ֆորսադես ի Վիլա** (, ), կատալոնացի բժիշկ և Բենեդիկտյան միաբանության միանձնուհի։ Հասարակական ակտիվիստ է և իր թիրախում հանրային առողջապահությունն է։ Միջազգային ուշադրության է արժանացել դեղանյութերի արտադրությանն ուղված իր քննադատությունների շնորհիվ։ Նա նաև վիճահարույց գրող է կեղծ ուսմունքների (պսևդոգիտություն), քրիստոնեական ֆեմինիզմի և Կատալոնիայի անկախացման համար շարժման ոլորտներում։

## Կրթություն
Ծնվել է 1966 թվականին Բարսելոնայում և մեծացել է մի տանը, որտեղ նրա ծնողները մերժել են կրոնական գաղափարախոսությունները։ Այնուհանդերձ, նա ուղարկվել է Sacred Heart մասնավոր դպրոց, որտեղ նա կրոնական քույրերի օգնությամբ Աստվածաշնչի ուսումնասիրության ժամանակ հայտնաբերել է կրոնական հավատքը։ Ապա Բարսելոնայի համալսարանում սկսել է ուսումնասիրել բժշկություն։ 1992 թվականին տեղափոխել է Միացյալ Նահանգներ, որտեղ 1995 թվականին ավարտել է Ֆուֆֆալոյի համալսարանի Բժշկագիտական դպրոցը՝ մասնագիտանալով ներքին հիվանդությունների ոլորտում։ Կրթաթոշակ ստանալուց հետո տեղափոխվել է Քեմբրիջ (Մասսաչուսեթս), որտեղ 1997 թվականին Հարվարդի Աստվածաբանության դպրոցից ստացել է Աստվածաբանության մագիստրոսի աստիճան։

Որոշակի քննությունների նախապատրաստվելու համար նա բնակություն է հաստատել Իսպանիայի Մոնտսերրատե քաղաքի Սուրբ Բենդիկտ վանքում և կապեր է ստեղծել Մոնսերրատի աբբայության հետ, որի արդյունքում նա զգացել է վանականի կյանքով ապրելու իր իղձը։ 1997 թվականի սեպտեմբերին նա վերադարձավ վանք, որտեղ հետևում էր Բենեդիկտյան միաբանության միանձնուհիների ապրելակերպին, թեև դեռ աշխատում է կրոնական ուսումնասիրությունների, աստվածաբանության և բժշկության ոլորտներում։ 2004 թվականին Բարսելոնայի համալսարանից ստացել է Հանրային առողջապահության ոլորտում իր դոկտորական աստիճանը։ 2005 թվականին ստացել է աստվածաբանության աստիճան։ 2009 թվականին Կատալոնիայի աստվածաբանության դպրոցից ստացել է դոկտորի կոչում։

## Աշխատություններ
Թերեզա Ֆորսադեսը գրել է երեք գիրք․
* *La Trinitat avui* («Սուրբ Երրորդությունն այսօր») (Publicacions de l’Abadia de Montserrat, 2005)
* *Els crims de les grans companies farmacèutiques* («Խոշոր դեղագործական ընկերությունների հանցագործությունները») (Cristianisme i Justícia, 2006)
* *La teologia feminista en la història* («Ֆեմինիստ աստվածաբանությունը պատմության մեջ») (Fragmenta Editorial, 2007)

## Ծանոթագրություններ

## Արտաքին հղումներ
* Sister Teresa Forcades: Europe's most radical nun, BBC News
* Desmontando a la monja-bulo. El País 1 January 2009
* Crimes and abuses of the Pharmaceutical Industry. Cristianisme i Justícia, December 2006, 

Կատեգորիա:BBC 100 կին
Կատեգորիա:Բարսելոնայի համալսարանի շրջանավարտներ
Կատեգորիա:Բենեդիկտյան միաբանության միանձնուհիներ
Կատեգորիա:Իսպանացի գիտնականներ
Կատեգորիա:Իսպանացի քրիստոնեական սոցիալիստներ
Կատեգորիա:Կատալոնացի բժիշկներ
Կատեգորիա:Կատալոնացի գրողներ
Կատեգորիա:Կատալոնիայի քաղաքական գործիչներ
Կանո Յասունոբու

**Կանո Յասունոբու** (, ), Էդո ժամանակաշրջանի ճապոնացի նկարիչ, Կանո գեղարվեստի դպրոցի վարպետ։ Աշխատել է նաև Էյսին և Բոկուսինսայի կեղծանուններով։ Կանո Յասունոբուն Կանո գեղարվեստի դպրոցի նկարիչներ Կանո Տանյուի և Կանո Նաոնոբուի կրտսեր եղբայրն է, Կանո Տականոբուի որդին և հռչակավոր Կանո Էյտոկուի թոռը։  Կանո Յասունոբուն մեծ հռչակ է ձեռք բերել ոչ թե գեղանկարչության շնորհիվ, այլ իր գրական աշխատանքի՝ Գադո Յոկեցու գրքի շնորհիվ, որը հանդիսանում է Կանո դպրոցի գեղանկարչության և ավանդույթների ուսումնական ձեռնարկ։

## Կյանք և ստեղծագործություն
Կանո Յասունոբուն ծնվել է 1614 թվականի հունվարի 10-ին Կիոտոյում։  Նա Կանո դպրոցի վարպետ Կանո Տականոբուի երրորդ ամենակրտսեր որդին էր։  Նրա ավագ եղբայրը Կանո Տանյուն դարձավ դպրոցի ամենահայտնի ներկայացուցիչներից մեկը, այն բանից հետո, երբ երիտասարդ տարիներին մեկնեց Էդո քաղաք և  դարձավ  սյոգունատ Տոկուգավայի առաջին պաշտոնական գեղանկարիչը։ Շուտով ավագ եղբորը միացավ միջնեկ եղբայրը՝ Կանո Նաոնոբուն, որը նույնպես ստացավ գոյո էսիի (սյոգունատին կից պալատական գեղանկարիչ) հատուկ կարգավիճակ։ Կիոտոյի Կանոյի դպրոցը ղեկավարում էր Կանո Տականոբուն, այնուհետև նրա մահից հետո Կանո Միցունոբուն։ Որդու՝ Միցունոբու Կանո Սադանոբուի մահից հետո նա Յասունոբուին ընտրեց որպես իր իրավահաջորդ և Կիոտոյի դպրոցի ղեկավար։  Սակայն 1640-ական թվականներին Յասունոբուն տեղափոխվեց Էդո, իր եղբայրների մոտ, որտեղ ստացավ գոյո էսիի կարգավիճակ՝ մնալով Կիոտոյի դպրոցի մասնաճյուղի պաշտոնական ղեկավար։

Ենթադրվում է, որ գեղանկարչության մեջ Յասոնոբուն ավելի պակաս հմուտ էր, քան իր եղբայրները, մինչդեռ նա ջանասիրաբար ուսումնասիրում էր իր նախորդների ժառանգությունը և կատարում նրանց աշխատանքների ճշգրիտ վերարտադրություններ` ուսումնասիրելով գեղանկարչության տեխնիկան։ Նրա գունային աշխատանքները հիշեցնում էին Կանո Տանյուի ոճը, իսկ միագույն թանաքով ստեղծագործությունների տեխնիկան իր մեջ ավելի շատ պարունակում էր ռեալիզմի առանձնահատկություններ։ Նրա ամենակարևոր աշխատանքները դարձան ոչ թե գեղանկարչական ստեղծագործությունները, այլ 1680 թվականին ստեղծված «Գեղանկարչության գաղտնի մեթոդը» ( Գադո Յոկեցու) գրական հետազոտական աշխատանքը։ Գիրքը իրենից ներկայացնում էր ուսումնական ձեռնարկ նկարիչների համար, այնտեղ ներկայացված էր նաև դպրոցի պատմությունը և նկարագրված էր վարպետների կյանքն ու գործունեությունը։ Մինչև այս գրքի հրատարակվելը Կանո դպրոցի ներկայացուցիչների կողմից գեղանկարչության տեխնիկան և գործելաոճը ուսուցման ընթացքում փոխանցվում էին միայն վարպետների և աշակերտների անձնական հաղորդակցման միջոցով, այդպիսով աշխարհագրորեն առանձնացված դպրոցի տարբեր մասնաճյուղերի միջև առաջանում էին էական տարբերություններ և շեղումներ ուսուցման մեթոդների դասավանդման ընթացքում։

## Պատկերասրահ

MET DP701599.jpg|«Սյա և Սյան գետերի ութ տեսքերը»
MET 36 100 93 108914.jpg|«Վայրի սագն ու եղեգը»
MET 36 100 94 108915.jpg|«Ձուկն ու լոտուսը»
Sanjūrokkasen-gaku - 26 - Kanō Yasunobu - Fujiwara no Takamitsu.jpg|Ֆուձիվարա նո Տակամիցու
KoreanEmbassy1655KanoTounYasunobu.jpg|«Կորեայի դեսպանատունը Ճապոնիայում»


## Ծանոթագրություններ

Կատեգորիա:Ճապոնացի նկարիչներ
Կատեգորիա:Ստեղծագործական կեղծանուններ
Աերացիա (Երևանի թաղամաս)

**Աէրացիա** թաղամաս Շենգավիթ վարչական շրջանում։ Ներքին Շենգավիթ, Վերին Շենգավիթ, Ներքին Չարբախ, Նորագավիթ, Նոր Խարբերդ և Վերին Չարբախ թաղամասերի հետ կազմում է Շենգավիթ վարչական շրջանը։ Սահմանակցում է Արարատի մարզին։

## Տես նաև
* Երևանի վարչական բաժանում
* Երևանի պատմություն
* Հին Երևան

## Ծանոթագրություններ

Կատեգորիա:Շենգավիթ վարչական շրջանի թաղամասեր
Տագասոդե

«**Տագասոդե**» (, «Ում հագուստն է»), ճապոնական գեղանկարչական ստեղծագործություն, որտեղ ներկայացված են դարակների վրա կախված հագուստներ։ «Տագասոդե» զարդանկարներում մարդիկ բացակայում են։ Շատ հաճախ այդպիսի զարդանկարները պատկերվում էին առաջակալների վրա և ժողովրդականություն էին վայելում Մամոյամայի ժամանակաշրջանում և Էդո ժամանակաշրջանի սկզբին։ Զարդանկարներում պատկերված հագուստները արտացոլում էին  16-րդ դարի վերջի և 17-րդ դարի սկզբի նորաձևության միտումները։

## Նկարագրություն
Առաջակալների վրա «Տագասոդե» կամ «Ում հագուստն է» պոետիկ անվանումով զարդանկարում պատկերված է դարակներից կախված հագուստի հարուստ տեսականի, ավելի շատ կանացի, նախշավոր կտորներից։ Երբեմն հագուստի կողքին հայտնվում են կահույքի պարագաներ, օծանելիքի տուփեր, նամակներ, խաղալիքներ, զարդեր կամ երաժշտական գործիքներ։ «Ում հագուստն է» բառակապակցությունը հանդիպում է ճապոնական դասական սիրո պոեզիայում։ «Տագասոդե» -ն հաճախ համարվում էր բանաստեղծության ներածական արտահայտություն, այնուհետև լիրիկական հերոսը մտորում էր, թե ով է այդ գեղեցիկ կինը, որ կրում է այդ հագուստը։ «Տագասոդե» -ն կարող էր ունենալ գաղտնի սադրիչ իմաստ, հեղինակը հրավիրում է դիտորդին խորհելու այն մասին, թե ով է այդ հագուստի տիրուհին։

## Պատմություն
[thumb|left|200px|[Սուզուրի-բակոն «Տագասոդեի» հետ]]
«Տագասոդե» ընդհանուր տերմինով հետագայում  19-րդ դարից սկսեցին կոչել համանման թեմատիկայով առաջակալները և մյուս ստեղծագործությունները, չնայած դրանց մեծ մասը ստեղծվել էին ավելի վաղ։ 17-րդ դարի սկզբին հագուստների (իկօ-ձյու) պատկերումը հաճախ կատարվում էր հորիզոնական և ուղղահայաց թղթագլանների վրա և գրքերի փայտափորագրական նկարազարդումների ժամանակ։ Նմանատիպ նկարազարդումները հրատարակվում էին կանանց վարքագծի մասին գրքերում, որտեղ պատկերվում էր, թե ինչպես պետք է կախել և ցուցադրել օժիտի մեջ մտնող հագուստը։  Հագուստի դարակները հաճախ օգտագործվում էին որպես վարագույր, սենյակում տարածություն առանձնացնելու նպատակով։ Գեղեցիկ հագուստներով նման դարակները ցուցադրում էին դրանց տերերի հարստությունը և հանդիսանում էին յուրահատուկ «նորաձևության ցուցադրություն»։ Ավելի վաղ շրջանի «Տագասոդե» առաջակալներ ներկայումս չեն պահպանվել, բայց հայտնի են 15-16-րդ դարերի արվեստի համանման ստեղծագործություններ։ «Տագասոդե»-ն հաճախ պատկերվում էր անուշաբույր խեժերի տուփերի վրա։  Հագուստի հետ միասին տարբեր ծաղիկներ պատկերելով՝ հեղինակները կարծես ենթադրում էին, թե ինչպիսին պետք է լինի այդ հագուստի հոտը, անծանոթուհու հոտը հաճախ էր հիշատակվում  բանաստեղծություններում, որոնց շնորհիվ էլ ստեղծվում էին այդ զարդանկարները։ «Տագասոդե» զարդանկարները մեծ մասսայականություն էին վայելում Մամոյամայի դարաշրջանում և Էդո դարաշրջանի սկզբին։ Դրանց վրա աշխատել են գեղարվեստի տարբեր դպրոցների վարպետներ։ Պահպանված առանձին առաջակալների հեղինակությունը վերագրվում է Տավարայա Սոտացուին կամ նրա աշակերտներին։  Ավելի ուշ որոշ նրբազգաց հանդիսատեսներ շուտով դադարեցին ընկալել «Տագասոդե»-ի  նուրբ բանաստեղծական իմաստը և  17-րդ դարի երկրորդ կեսից դրանց մասսայականությունը շեշտակիորեն անկում ապրեց։

## Ծանոթագրություններ

Կատեգորիա:Ժանրային գեղանկարչություն
Կատեգորիա:Ճապոնական հագուստ
Կատեգորիա:Ճապոնական շիրմա
Կատեգորիա:Ճապոնիայի կերպարվեստ
Ճկույթսար

**Ճկույթսար**, լեռնագագաթ Հայաստանի Տավուշի մարզում, Մթնասարի լեռնաշղթայում, Քարահան և Ցլաջուր գետերի վերնագավառների ջրբաժանում, Շամուտ գյուղից 8 կմ հյուսիս-արևելք։ Բարձրությունը՝ 1996 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Տավուշի մարզի լեռներ
Ճիլիս (գետ)

**Ճիլիս**, գետ Հայաստանի Տավուշի մարզում։ Սկիզբ է առնում Մթնասարի լեռների լանջերից և աջից միախառնվում Քարահան գետին։ Երկարությունը` 10 կմ։

## Ծանոթագրություններ

Կատեգորիա:Տավուշի մարզի գետեր
Ճամբարակ (լեռ)

**Ճամբարակ**, լեռնագագաթ Հայաստանի Գեղարքունիքի մարզում, Միափորի լեռներում, Ճամբարակ քաղաքից 0,5 կմ արևելք։ Բարձրությունը՝ 1977 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Գեղարքունիքի մարզի լեռներ
Ճիլիս (լեռ)

**Ճիլիս**, լեռնագագաթ Տավուշի մարզում, Գուգարաց լեռների արևելյան ճյուղավորություններում, Ենոքավան գյուղից 9 կմ հյուսիս-արևմուտք։ Բարձրությունը՝ 1916 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Տավուշի մարզի լեռներ
Ճիլիս (այլ կիրառումներ)

**Ճիլիս** անվանումը կարող է վերաբերել.

* Ճիլիս (գետ), գետ Տավուշի մարզում,
* Ճիլիս (լեռնագագաթ), լեռնագագաթ Տավուշի մարզում։
Կանո Տականոբու

**Կանո Տականոբու** (, ), Աձուտի-Մոմոյամայի ժամանակաշրջանի ճապոնացի նկարիչ, Կանո գեղարվեստի դպրոցի վարպետ։

Կանո Տականոբուն հռչակավոր նկարիչ Կանո Էյտոկուի որդին էր, նկարիչներ Կանո Տանյուի, Կանո Նաոնոբուի և Կանո Յասունոբուի հայրը։

## Կյանք և ստեղծագործություն
Կանո Տականոբուն ծնվել է 1571 թվականի դեկտեմբերի 1-ին Կիոտոյում։ Նա Կանոյի գեղարվեստի դպրոցի ղեկավար  հռչակավոր նկարիչ  Կանո Էյտոկուի կրտսեր որդին էր և նկարիչ Կանո Միցունոբուի կրտսեր եղբայրը։

Երբ մոտավորապես 1610-1615 թվականներին Կանո Նագանոբուն (1577-1654), Կանո Էյտոկուի ավագ եղբայրը իշխանության եկած սյոգունատ Տոկուգավայի հրամանով տեղափոխվեց Էդո քաղաք, Կանո Տականոբուն դարձավ Կանո դպրոցի Կիոտոյի մասնաճյուղի ղեկավարը։ Այդ ժամանակ Տականոբուն իշխանությունից և հարուստ ազնվականներից բազմաթիվ աշխատանքների պատվերներ էր ստանում։ Կանո Էյտոկուի մահից հետո միայն Նագանոբուն և Տականոբուն բավականաչափ հմտություն և հեղինակություն ունեին, որպեսզի ղեկավարեին դպրոցը և դպրոցի վարպետությունն ու ավանդույթները փոխանցեին աշակերտներին։

Սյոգունատ Տոկուգավայից ստացված ֆինանսական օժանդակության շնորհիվ  Տականոբուն 1614 թվականին ստեղծեց զարդանկարներ կայսր Գո-Միձունոոի նոր պալատի համար։  Աշխատանքներում ներառված էին պալատի և հարակից շինությունների բազմաթիվ շարժական վահանակներ։ Կիոտոյի Կայսերական պալատի Սիսին գահադահլիճում գտնվող երեսուներկու չինացի իմաստունների պատկերով քսաներեք վահանակների հեղինակը նույնպես համարվում է Կանո   Տականոբուն։ Զարդանկարները կատարվել էին մետաքսի վրա և ամրացվել փայտյա վահանակներին։ Չինացի իմաստունները համարվում էին պալատական զարդանկարների հիմնական ավանդական թեման, քանի որ միապետերին դուր էր գալիս, որ իրենց անձնավորում էին իմաստության և բարոյականության այս տիպարների հետ։ Այս զարդանկարները համարվում են նկարչի  ներկայումս պահպանված արվեստի այն սակավաթիվ աշխատանքներից, որոնք գտնվում են պալատի դահլիճում։

1617 թվականին Տականոբուի ավագ որդին, Կանո Տանյուն մեկնեց Էդո քաղաք և դարձավ  սյոգունատ Տոկուգավայի առաջին պաշտոնական գեղանկարիչը (գոյո էսի  (ճապոներեն))։ Տականոբուի մահից հետո Կիոտոյի Կանոյի դպրոցը ղեկավարեց  նրա երկրորդ որդին Կանո Նաոնուբոն (1607-1650), բայց 1630 թվականին նա նույնպես տեղափոխվեց Էդո և այնտեղ ստացավ գոյո էսսիի կարգավիճակ։  Կիոտոյի դպրոցը սկզբում ղեկավարում էր Կանո Սադանոբուն, այնուհետև Տականոբուի ամենակրտսեր որդին Կանո Յասունոբուն։ Նա նույնպես գնաց Էդո ավագ եղբայրների մոտ, մնալով Կիոտոյի դպրոցի պաշտոնական ղեկավարը։

## Գրականություն
* 
* 
* 
* 

## Պատկերասրահ

MET DP133070.jpg|«Կայսր Վենի և ձկնորս Լյույ Շանի հանդիպումը», ձախ հատված
MET DP133069 CRD.jpg|«Կայսր Վենի և ձկնորս Լյույ Շանի հանդիպումը», աջ հատված
布袋図 拄杖擊破三千界。彌勒撫掌笑呵呵，明月清風無。」-Hotei MET DP135205.jpg|
Emperor Go-Yozei3.jpg|«Գո-Յոձեյ կայսրը»
Portrait of Murasaki Shikibu.jpg|Շիկիբու Մուրասակիի դիմանկարը
Rakuchu rakugai zu byobu (Fukuoka City Museum).jpg|Ռակուտյու ռակուգաի ոճի զարդանկար


## Ծանոթագրություններ

Կատեգորիա:Ճապոնացի նկարիչներ
ՖԻՖԱ Ոսկե գնդակ 2015

**ՖԻՖԱ Ոսկե գնդակ 2015**, ՖԻՖԱ-ի կողմից 6-րդ անգամ լավագույն ֆուտբոլիստին տրվող պարգևը։ Մրցանակը տրվել է Ցյուրիխում՝ 2016 թվականի հունվարի 11-ին։ 

Հաղթողը Լիոնել Մեսսին էր, ով հաղթեց այն 5-րդ անգամ և սահմանեց անձնական ռեկորդ։ Քարլի Լլոյդը ճանաչվել է տարվա լավագույն կին ֆուտբոլիստ, Լուիս Էնրիկեն՝ տարվա տղամարդկանց լավագույն մարզիչ, իսկ Ջիլլ Էլլիսը՝ տարվա կանանց լավագույն մարզիչ։

Միջոցառման հաղորդավարներն էին Քեյթ Աբդոն և Ջեյմս Նեսբիտը։

## Հաղթողներ և թեկնածուներ
2016 թվականի հոկտեմբերի վերջին ՖԻՖԱ-ն հրապարակեց թեկնածուների ցուցակը։ Կանանց Ոսկե գնդակի թեկնածուների ցուցակը հրապարկվեց հոկտեմբերի 19-ին, իսկ տղամարդկանց Ոսկե գնդակինը՝ հոկտեմբերի 20-ին։ 

### Ոսկե գնդակ [[ՖԻՖԱ Կոնֆեդերացիաների գավաթ 2017|ՖԻՖԱ]]
ՖԻՖԱ Ոսկե գնդակի արդյունքներն են.

Մնացած 20 ֆուտբոլիստները մրցակցություն մեջ էին միմյանց հետ։

### ՖԻՖԱ Պուշկաշ մրցանակ
*  Վենդելլ Լիրա ( Գոյանեսիա), 1–**2** vs  Ատլետիկո Գոյանիենսե, Սերրա Դոուրադա ստադիոն, 2015 թվականի մարտի 11

Այլ թեկնածուներ են եղել.
*  Լիոնել Մեսսի ( Բարսելոնա), 1–**3** vs  Ատլետիկ Բիլբաո, Կամպ Նոու, 2015 թվականի մայիսի 30
* Ալեսանդրո Ֆլորենցի ( Ռոմա), **1**–1 vs  Բարսելոնա, Օլիմպիկո ստադիոն, 2015 թվականի սեպտեմբերի 16

### ՖԻՖԱ/ՖԻՖՊրո աշխարհի XI


200px


 ՖԻՖԱ 2015 խորհրդանշական հավաքական 


Տարվա լավագույն XI-ը.

### ՖԻՖԱ կանանց Ոսկե գնդակ
ՖԻՖԱ կանանց Ոսկե գնդակի արդյունքները հետևյալն է.

Հետևյալ 7 ֆուտբոլիստները կանանց Ոսկե գնդակի թիեկնածուներ էին.

### ՖԻՖԱ տարվա տղամարդկանց լավագույն մարզիչ
ՖԻՖԱ-ի տղամարդկանց ֆուտբոլի լավագույն մարզիչի եզրափակիչում են եղել 3 մասնակիցներ.

Հետևյալ 7 թեկնածուները նույպես հավակնում էին նվաճել տարվա տղամարդկանց լավագույն մարզիչ կոչմանը.

### ՖԻՖԱ տարվա կանանց լավագույն մարզիչ
ՖԻՖԱ-ի կանանց ֆուտբոլի լավագույն մարզիչի եզրափակիչում են եղել 3 մասնակիցներ.

Հետևյալ 7 թեկնածուները նույպես հավակնում էին նվաճել տարվա կանանց լավագույն մարզիչ կոչմանը.

## Ծանոթագրություններ

Կատեգորիա:Ոսկե գնդակ
Կատեգորիա:Ոսկե գնդակի մրցանակակիրներ
Ճանճիկ (լեռ)

**Ճանճիկ**, լեռ Հայաստանի Արագածոտնի և Կոտայքի մարզերի սահմանագլխին, Ծաղկունյաց լեռների միջնամասում, Լուսագյուղից 3 կմ հյուսիս-արևելք։ Բարձրությունը՝ 2793 մ։

## Ծանոթագրություններ

Կատեգորիա:Արագածոտնի մարզի լեռներ
Կատեգորիա:Կոտայքի մարզի լեռներ
Ճանճապտուկ

**Ճանճապտուկ**, լեռնագագաթ Հայաստանի Սյունիքի մարզում, Մեղրու լեռնահամակարգում, Ծավ գետի ձախափնյակում, Ծավ գյուղից 2,5 կմ հյուսիս։ Բարձրությունը՝ 1865 մ։

## Ծանոթագրություններ

Կատեգորիա:Սյունիքի մարզի լեռներ
Ճանկիլեռ

**Ճանկիլեռ**, լեռ Հայաստանի Արագածոտնի մարզում, Արագածի լեռնազանգվածում, Ամբերդ գետի ձախափնյակում, Անտառուտ գյուղից 2 կմ հյուսիս-արևելք։ Բարձրությունը՝ 1986 մ։

## Ծանոթագրություններ

Կատեգորիա:Արագածոտնի մարզի լեռներ
Կեչու ծառուղի (Պետրոզավոդսկ)

**Կեչու ծառուղի** (), փողոց  Ռուսաստանի Կարելիայի Հանրապետության Պետրոզավոդսկ քաղաքում, Դրևլյանկա բնակելի թաղամասում։ Ձգվում է Լոսոսինսկի խճուղուց մինչև Սիկտիվկարի փողոց, Պոպովի փողոցի և Լեսնոյ պողոտայի միջև։ Ներառված է Պետրոզավոդսկ քաղաքի հասցեների ցուցակում։

## Պատմություն
Կեչու ծառուղին Պետրոզավոդսկ քաղաքի Դրևլյանկա բնակելի թաղամասի մի մասն է։ Շենքերի կառուցումն իրականացվել է 1976 թվականից, Պետրոզավոդսկի խոշորապանել տնաշինության տրեստի ուժերով։ 1986 թվականի ապրիլի 25-ին փողոցը ստացել է իր անվանումը՝ Կեչու ծառուղի։ Մինչև 1987 թվականի հոկտեմբերի 13-ը սկսվել է Հեյկոնենի փողոցից (ներառում էր ներկայիս Ինտերնացիոնալիստների բուլվարը)։ 1997-1998 թվականներին ծառուղում կառուցվել է հորատանցքով շատրվան։ Մի քանի տարի անց հորատանցքը փակվել է։

2005 թվականին Կեչու ծառուղու վերջում հիմնադրվել է, իսկ 2010 թվականին օծվել է մեծ նահատակ Պանտելեիմոնի տաճարը։ Եկեղեցին օծել է Պետրոզավոդսկի և Կարելիայի արքեպիսկոպոս Մանուելը։ Եկեղեցին կառուցվել է ճարտարապետ Ի. Կաբանովայի նախագծով։ Սա Կարելիայի առաջին ուղղափառ եկեղեցին է, որն ունի մկրտարան։

2010 թվականին փողոոցի երկայնքով կառուցվել է ժամանակակից մանկական խաղահրապարակ։ Ծառուղում տեղակայված են բնակելի տներ, խանութներ, դպրոցներ, փոստային բաժանմունքներ, բանկեր և Էներգոսբիտի շենքը։

## Պատկերասրահ

Birch alley, Petrozavodsk.jpg|Կեչու ծառուղին ձմռանը
Улица на Древлянке.jpg|Կեչու ծառուղին ձմռանը


## Ծանոթագրություններ

## Գրականություն
* 

## Ссылки
* 

Կատեգորիա:Պետրոզավոդսկի փողոցներ
Կատեգորիա:Փողոցներ այբբենական կարգով
ՖԻՖԱ Ոսկե գնդակ 2014

**[[Ոսկե գնդակ]] [[ՖԻՖԱ]] 2014**, 5-րդ անգամ ՖԻՖԱ-ի կողմից լավագույն ֆուտբոլիստին տրվող պարգև։ Մրցանակը տրվել է Ցյուրիխում՝ 2015 թվականի հունվարի 12-ին։ 

Հաղթողը Ռեալ Մադրիդի և Պորտուգայիայի ազգային հավքականի հարձակվող Կրիշտիանու Ռոնալդուն էր, ով հաղթեց այն 3-րդ անգամ։ Այս մրցանակը նրան դարձրեց 2-րդ ամենաշատ Ոսկե գնդակ ունեցող ֆուտբոլիստը՝ զիջելով միայն Լիոնել Մեսսին։ Նադին Քեսլերը ճանաչվել է տարվա լավագույն կին ֆուտբոլիստ, Յոախիմ Լյովը՝ տարվա տղամարդկանց լավագույն մարզիչ, իսկ Ռալֆ Կելերմանը՝ տարվա կանանց լավագույն մարզիչ։

Միջոցառման հաղորդավարներն էր Քեյթ Աբդոն։

## Հաղթողներ և թեկնածուներ
2015 թվականի հոկտեմբերի վերջին ՖԻՖԱ-ն հրապարակեց թեկնածուների ցուցակը։ Կանանց Ոսկե գնդակի թեկնածուների ցուցակը հրապարկվեց հոկտեմբերի 24-ին, իսկ տղամարդկանց Ոսկե գնդակինը՝ հոկտեմբերի 28-ին։ 

### ՖԻՖԱ Ոսկե գնդակ
ՖԻՖԱ Ոսկե գնդակի արդյունքներն են.

Մնացած 20 ֆուտբոլիստները մրցակցություն մեջ էին միմյանց հետ։

### ՖԻՖԱ Պուշկաշ մրցանակ
*  Խամես Ռոդրիգես, ( Կոլումբիա),**1**-0 vs  Ուրուգվայ, Մարականա մարզադաշտ, 2014 թվականի հունիսի 28

### ՖԻՖԱ նախագահական մրցանակ
*  Հիրոշի Կագավա, ճապոնացի նախկին ֆուտբոլիստ և ընթացիկ սպորտային լրագրող

### ՖԻՖԱ ֆայր փլեյի մրցանակ
* Ֆուտբոլի աշխարհի առաջնություն 2014-ի կամավորները

### ՖԻՖԱ/ՖԻՖՊրո աշխարհի XI


200px


 ՖԻՖԱ 2014 խորհրդանշական հավաքական 


Տարվա լավագույն XI-ը.

### ՖԻՖԱ կանանց Ոսկե գնդակ
ՖԻՖԱ կանանց Ոսկե գնդակի արդյունքները հետևյալն է.

### ՖԻՖԱ տարվա տղամարդկանց լավագույն մարզիչ
ՖԻՖԱ-ի տղամարդկանց ֆուտբոլի լավագույն մարզիչի 10 մասնակիցների մրցակցության գրանցած արդյունքները հետևյալն էին.

### ՖԻՖԱ տարվա կանանց լավագույն մարզիչ
ՖԻՖԱ-ի կանանց ֆուտբոլի լավագույն մարզիչ մրցանակի համար պայքարի մեջ են եղել 10 մասնակիցներ.

## Ծանոթագրություններ

Կատեգորիա:Ոսկե գնդակ
Կատեգորիա:Ոսկե գնդակի մրցանակակիրներ
Տատյանա Ֆելհենհաուեր

**Տատյանա Վլադիմիրովնա Ֆելհենհաուեր** (իրական ազգանունը՝ **Շադրինա**, ), ռուս լրագրող, «Էխո Մոսկվի» ռադիոկայանի թղթակից և հաղորդավար, գլխավոր խմբագրի տեղակալ։ Ռազմական տեսաբան Պավել Ֆելհենհաուերի խորթ դուստրն է։ Ըստ «TIME» հանդեսի՝ 2018 թվականի Տարվա մարդկանցից մեկն է։

## Կենսագրություն
Ծնվել է Տաշքենդում։ Սովորել է Մոսկվայի № 875 դպրոցում (դասավանդողներից մեկը Ալեքսեյ Վենեդիկտովն է եղել)։ Ավարտել է Մոսկվայի պետական մանկավարժական համալսարանի մագիստրատուրան՝ որպես քաղաքական սոցիոլոգիայի մասնագետ։ «Էխո Մոսկվի» ռադիոկայանի աշխատակիցն է ավելի քան 10 տարի։ Որպես թղթակից՝ եթերում առաջին անգամ հայտնվել է Մարինա Կոռոլյովայի ծրագրում, որը նվիրված էր 2005 թվականին Մոսկվայի էներգահամակարգում տեղի ունեցած վթարին։ «Առավոտյան շրջադարձ» և «Հատուկ կարծիք» հաղորդաշարերի վարողն է։

2010 թվականին դարձել է (Մատվեյ Գանապոլսկու հետ միասին) Մոսկվայի՝ լրագրության բնագավառի դափնեկիր։

Մասնակցել է Բոլոտնայա հրապարակում և Ակադեմիկոս Սախարովի անվան պողոտայի վրա իրականացվող՝ ընտրակեղծիքների դեմ բողոքի ակցիաներին։

## Հարձակում
2017 թվականի հոկտեմբերի 23-ին *«Մոսկվայի արձագանքը»* ռադիոկայանի շենք ներխուժեց դանակով զինված մի տղամարդ և կոկորդից վիրավորեց Տատյանա Ֆելհենհաուերին։ Առաջին բուժօգնություն ցուցաբերելուց հետո՝ նրան տեղափոխեցին Մոսկվայի քաղաքային գիտահետազոտական ինստիտուտ, որտեղ նրան վիրահատեցին 3 ժամ շարունակ. 2 ноября 2017 года выписана из больницы:

Հարձակում գործած անձը ձերբակալվեց ռադիոկայանի անվտանգության աշխատակիցների կողմից և փոխանցվեց ոստիկանությանը։ Հարձակում գործած անձը Վրաստանում ծնված, Ռուսաստանի և Իսրայելի քաղաքացի 48-ամյա Բորիս Գրիցը։ Հարցաքննության ժամանակ նա հայտարարեց, որ Տատյանա Ֆելհենհաուերի հետ ունեցել է «հեռուստամտաընկալման» կապ, և որ լրագրողուհին «չափազանց աներես» էր։ Քրեական օրենսգրքի 30-րդ և 105-րդ հոդվածների համաձայն՝ քրեական գործ է հարուցվել։

## Անձնական կյանք
2011 թվականին ամուսնացած էր *«Fratria»* մոլեռանդական միավորման նախկին առաջնորդ Եվգենի Սելեմենևի հետ, սակայն ամուսնական միությունը միայն կես տարի տևեց։ Տատյանայի սեփական խոստովանության համաձայն՝ նրան այն ժամանակ ամուսնության դրդեց հասարակական կարծիքի ճնշումը, բայց նա երջանիկ է եղել ամուսնության մեջ.

Երեխաներ չունի։

## Ծանոթագրություններ

## Արտաքին հղումներ
* Անծանոթը դանակով հարվածել է «Էխո Մոսկվի»-ի հաղորդավարին
* Տատյանա Ֆելհենհաուերը «Эхо Москвы» ռադիոկայանի կայքում
* Տատյանա Ֆելհենհաուերի վերադարձը եթեր՝ իր վրա կատարված հարձակումից հետո

Կատեգորիա:1985 ծնունդներ
Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հունվարի 6 ծնունդներ
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Ռուսաստանում «օտարերկրյա գործակալներ» ճանաչված անձինք
Պոլ Ֆլորիվալ

**Պոլ Էմիլ Լը Վայյան դը Ֆլորիվալ**  (, ), ֆրանսիացի հայագետ։

Սովորել է Հրովարտակաց վարժարանում և Արքունի մատենադարանին (հետագայում՝ Ազգային գրադարան) կից Փարիզի Արևելյան կենդանի լեզուների դպրոցում՝ աշակերտելով Շահան Ջրպետյանին։ 1826 թվականին ավարտել է դպրոցը, ժամանակավորապես փոխարինել իր ուսուցչին, իսկ 1828 թվականին նշանակվել նույն դպրոցի հայերենի ուսուցիչ, 1830 թվականի արքունական հրովարտակով՝ անվանակիր ուսուցիչ, դարձել հայոց լեզվի և գրականության ամբիոնի վարիչը։

Հայագիտության մեջ կատարելագործվելու համար 1834 թվականին մեկնել է Վենետիկի Մխիթարյան միաբանություն, սովորել ճեմարանում, ընտրվել միաբանության հայկական ակադեմիայի (Մխիթարյանների գիտական միաբանություն) անդամ։

Ֆլորիվալը զբաղվել է հայ մատենագիրների երկերի թարգմանությամբ։ Հայերենից ֆրանսերեն է թարգմանել (1836 թ. և 1841 թ.) Մովսես Խսորենացու «Հայոց պատմություն»-ը։ Երկրորդ թարգմանությանը Ֆլորիվալը կցել է նաև երկի գրաբար բնագիրը։ Առաջաբանում հակիրճ ուրվագծել է հայ մատենագրության անցած ուղին, նշել նրա դերը համաշխարհային գրականության մեջ, բարձր գնահատել Խորենացու երկը։

Գրել է նաև Կ․ Պոլսի կաթոլիկ հայերի հալածանքի մասին, համառոտակի շարադրել Մխիթարյան միաբանության պատմությունը, անդրադարձել V դարի հայ փիլիսոփայության մտքին, թարգմանել Մարգար Խոճենցի (Գեղամյան) «Բարառնական դիմառնութիւն բարոյական, այսինքն՝ րօման մօրալէ, ի դիմաց վարդոյ և լուսինեկի, այն է պլպուլի» վիպակը (ֆրանս․ 1832, իտալ․ 1879), Եզնիկ Կողբացու «Եղծ աղանդոց»-ը (1853), Մխիթար Գոշի առակները (թարգմանությունը չի պահպանվել)։

## Ծանոթագրություններ

## Գրականություն
* Շրումպֆ Գ.Ա. Ուսումնասիրութիւնք հայ լեզուի և մատենագրութեան յԱրևմուտս (ԺԴ-ԺԹ դար), թարգմ․ և լրց․ Գ․ Զարբհանալյանք, Վենետիկ․, 1895։

Կատեգորիա:Ֆրանսիացի հայագետներ
Կատեգորիա:Ֆրանսիացի թարգմանիչներ
Կատեգորիա:Ֆրանսիացի լեզվաբաններ
Հոուարդ Ուոլտեր Ֆլորի

**Հոուարդ Ուոլտեր Ֆլորի** (; ), անգլիացի ախտաբան, Լոնդոնի թագավորական ընկերության անդամ (1941), նախագահ (1960–65), ԽՍՀՄ ԳԱ արտասահմանյան (1966), ԱՄՆ–ի Ազգային ԳԱ անդամ։

Ավարտել է Ադելաիդայի (Ավստրալիա) համալսարանը 1921 թվականին, ապա սովորել Օքսֆորդի համալսարանում (1921–24)։

Աշխատանքները հիմնականում վերաբերում են մազանոթների արյան շրջանառության ախտաբանությանը, բորբոքային պրոցեսներին, լիմֆոցիտների ֆունկցիային, անտիբիոտիկների բուժիչ հատկություններին։

1940 թվականին առաջինն է մաքուր պենիցիլինն օգտագործել մարդկանց և կենդանիներին բուժելու համար։ 1945 թվականին Ալեքսանդր Ֆլեմինգի և Էռնստ Չեյնի հետ միասին ստացել է Նոբելյան մրցանակ Բժշկության և ֆիզիոլոգիայի ոլորտում։

Ստացել է ԽՍՀՄ ԳԱ Մ․ Վ․ Լոմոնոսովի անվան ոսկե մեդալ (1965), Քեմբրիջի համալսարանի փիլիսոփայական գիտությունների դոկտորի կոչում։

Ադելաիդայի համալսարանում ուսանելու տարիներին հանդիպել է իր ապագա կնոջ և գործընկեր հետազոտողի` Էթել Ռիդի հետ։ Նրանց ամուսնությունը սակայն հաջող չէր կապված Էթելի վատառողջ լինելու և Ֆլորիի անհամբեր բնավորության հետ։

Էթելի մահից հետո Ֆլորին 1967 թվականին ամուսնացել է իր նախկին գործընկեր Մարգարետ Ջենինգսի հետ (1904-1994)։ Հոուարդ Ֆլորին մահացել է Սրտամկանի ինֆարկտից։

## Ծանոթագրություններ

## Արտաքին հղումներ
*

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Անգլիայի քաղաքական գործիչներ
Կատեգորիա:Անգլիացի բժիշկներ
Կատեգորիա:Անգլիացի գիտնականներ
Կատեգորիա:Անգլիացի կենսաբաններ
Կատեգորիա:Անգլիացի քիմիկոսներ
Կատեգորիա:Անձինք մետաղադրամների վրա
Կատեգորիա:Ավստրալիայի քաղաքական գործիչներ
Կատեգորիա:Ավստրալիացի գիտնականներ
Կատեգորիա:Լոնդոնի թագավորական ընկերության անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Պատվո լեգեոնի շքանշանի կոմանդորներ
Կատեգորիա:Սրտամկանի ինֆարկտից մահացածներ
Կատեգորիա:Փիլիսոփայական գիտությունների դոկտորներ
Կատեգորիա:Օքսֆորդի համալսարանի ակադեմիկոսներ
Կատեգորիա:Օքսֆորդի համալսարանի շրջանավարտներ
Ջոնի Գրին

**Ջոն Մ. «Ջամփին Ջոնի» Գրին** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է ծանր հարձակվողի դիրքում։ Սովորել է Միչիգան նահանգի համալսարանում։ 1959 թվականի NBA դրաֆթի ժամանակ ընտրվել է «Նյու Յորք Նիքս» ակումբի կողմից՝ 5-րդ համարի ներքո։ Հետագայում հանդես է եկել «Բալտիմոր Բուլեթս», «Սան Դիեգո Ռոքեթս», «Ֆիլադելֆիա-76», «Ցինցինատի Ռոյալզ» և «Կանզաս Սիթի Օմահա Քինգս» ակումբների կազմում։ NBA-ում ընդհանուր առմամբ անցկացրել է 14 մրցաշրջան։ Չորս անգամ մասնակցել է NBA բոլոր աստղերի խաղին (1962-1963, 1965 և 1971)։ 1959 թվականին ընդգրկվել է NCAA երկրորդ համաամերիկյան հավաքականի մեջ։ NBA կարիերայի ընթացքում ընդհանուր առմամբ խաղացել է 1057 խաղ, որոնցում հավաքել է 12 281 միավոր (11,6 մ/խ), կատարել է 9083 անդրադարձ և 1449 փոխանցում։

## Ծանոթագրություններ

## Արտաքին հղումներ
* Վիճակագրությունը NBA.com կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Վաշինգտոն Վիզարդսի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Կատեգորիա:Հյուստոն Ռոքեթսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Մոշե Ավիվ (երկնաքեր)

**Մոշե Ավիվ աշտարակ** (), 235 մետր բարձրությամբ երկնաքեր Իսրայելի Թել Ավիվի մարզի Ռամատ Գան քաղաքի հյուսիսում՝ տեղակայված Բուրսա (Իսրայելի ադամանդի բորսա) կոչվող սահմանագծված տարածքի Ժաբոտինսկ փողոցում (No. 7): 68 հարկանի շենքը հայտնի է որպես քաղաքային դարպաս (): Իսրայելի երկրորդ ամենաբարձր շենքն է Թել Ավիվի 238 մետր բարձրությամբ Ազրիելի Սարոնա աշտարակից հետո։

## Պատմություն
Շենքը նախագծել են ճարտարապետներ Ամնոն Նիվը և Ամնոն Շվարցը։ Կառույցն անվանվել է Մոշե Ավիվ ի հիշատակ շինարարական ընկերության սեփականատիրոջ, որը մահացել է 2001 թվականի հոկտեմբերին, նախքան կառույցի ավարտը։

## Կառուցում
Քաղաքային դարպասի նախագծման համար ոգեշնչման աղբյուր է եղել Ֆրանկֆուրտի հայտնի Վեստենդշտրասե 1 (Westendstraße 1) երկնաքերը։ Աշտարակի շինարարությունը սկսվել է 1998 թվականին և ավարտվել է 2003 թվականին, երբ աշտարակը բռնկվել է։ Շինարարության ժամանակահատվածը չափազանց կարճ էր,  ամսական հինգ հարկ, մեկ հերթափոխով աշխատող 40 աշխատակցով, ամսական օգտագործվում էր 3000 մ3 բետոն, տիպային հարկն ունի 42 պատուհան։ Շինարարության ընդհանուր արժեքը կազմել է 133 միլիոն ԱՄՆ դոլար։ Աշտարակը զբաղեցնում է 180000 մ2 տարածք։ Շենքը հայտնվել է հեռուստատեսային գովազդում`Mifal HaPayis ազգային վիճակախաղի համար նախքան այն ավարտին հասցնելը՝ 2002 թվականի դեկտեմբերին։ Կառույցի ավարտման պահին այն եղել է Իսրայելում ամենաթանկ շենքը։

## Կիրառում
Մոշե Ավիվի աշտարակը բազմաբնույթ օգտագործման կառույց է։ Վերևի 11 հարկերը բաղկացած են 17000 մ2 տարածք զբաղեցնող 98 բնակարաններից։ Դրանից ներքև աշտարակի մեծ մասը՝ 63000 մ2, գրասենյակային տարածք է։ Բնակիչների և օֆիսային տարածքների համար գործում են առանձին նախասրահներ և վերելակներ։ Ներքևի 1200 մ2 հատվածը զբաղեցնում են առևտրային տարածքները։ Բնակիչների, գրասենյակային վարձակալների և այցելուների համար երրորդ հարկում սինագոգ կա։ Տանիքում հատված կա արտակարգ իրավիճաներում ուղղաթիռների իջեցման համար։ Աշտարակում գործում է բացառիկ ֆիթնես ակումբ և լողավազան, որը գտնվում է աշտարակի ավտոկանգառի հավելյալ մասի տանիքում։

2004 թվականի սեպտեմբերի 27-ին, կառույցը մասնակցել է կրծքագեղձի քաղցկեղի համար իրականացվող վարդագույն լուսավորության քարոզարշավին և շենքն ամբողջությամբ լուսավորվել է պայծառ վարդագույն լույսով։

## Պատկերասրահ

Ranat gan.jpg|Աշտարակի տեսքն արևմուտքից
Bursa05.jpg|Ռամատ Գանը և աշտարակն աջ կողմում
City Gate Ramat Gan 2008.jpg|Աշտարակը գիշերը
Moshe Aviv Tower.jpg|Մոշե Ավիվ աշտարակ
Ramat Gan Moshe Aviv Tower 15.JPG


## Տես նաև
*Իսրայելի երկնաքերեր
*Աշխարհի ամենաբարձր շենքերի ցանկ
*Իսրայելի ճարտարապետություն

## Ծանոթագրություններ

## Արտաքին հղումներ

Կատեգորիա:2003 կառույցներ
Կատեգորիա:Իսրայելի երկնաքերեր
Կատեգորիա:Ռամատ Գանի շենքեր և կառույցներ
Գիշերվա փայլը

«**Գիշերվա փայլը**» (կամ «**Գիշերվա փայլը մականունով ձին**», (), չինացի նկարիչ Հան Գանի ձեռակերտ թղթագլան՝ ստեղծված 8-րդ դարի կեսերին (շուրջ 750 թվականին)։ Ներկայումս ստեղծագործությունը գտնվում է Մետրոպոլիտեն թանգարանի հավաքածուում։ Նկարը թանգարանին է հանձնվել 1977 թվականին։

## Նկարագրություն
Նկարում պատկերված է Թան դինաստիայի կայսր Սյուան ցզունի սյունին կապված ձիու դիմապատկերը։  Իր ժամանակին Հան Գանը համարվում էր Չինաստանի պատմության մեջ լավագույն ձի պատկերող նկարիչը։ Նա հայտնի էր նրանով, որ իր ստեղծագործություններում հավաստի ձևով էր ներկայացնում ձիու արտաքին տեսքն ու բնավորությունը, գերազանց տիրապետում էր նրանց վարքագծին ու սովորույթներին։ Չինաստանում կայսերական ձիու դիցաբանական ստեղծագործություններին բնորոշ էին լայն բիբերով վառվռուն աչքերով և ծառս եկած սմբակներով ձիերի պատկերները։ Կայսեր հետ զրույցում ինքը՝ Հան Գանը, պնդում էր, որ ախոռներում գտնվող ձիերը համարվում էին իր գեղանկարչության ուսուցիչները։ Սյուան-ցզունի հրամանով Հան Գանը ստեղծել է հանրահայտ նժույգների «դիմանկարների» մի ամբողջ շարք։

thumb|left|150px|Ձիու տեսքն արտահայտում է նրա հուզական վիճակը
Եվրոպական  արվեստաբանները հաճախ նշում են Հան Գանի և չինական գեղանկարչության մյուս ներկայացուցիչների նկարների պայմանականությունը և դրանում էական տարբերություններ են տեսնում չինական անիմալիստների և կենդանիներ պատկերող եվրոպացի արվեստագետների ստեղծագործությունների միջև, և այդ պարզության և պայմանականության պայմաններում «Գիշերվա փայլը» չի կորցնում իր արտահայտչականությունն ու խանդավառությունը։ Ի տարբերություն Կենտրոնական Ասիայի ցեղատեսակների ձիերի նատուրալիստական պատկերների՝ «Գիշերվա փայլի» նժույգն ունի ավելի քիչ իրատեսական համամասնություններ, նկարում ձին ունի շատ կարճ և բարակ ոտքեր և բավականին կլորավուն մարմին։  Հան Գանը ձիուն պատկերել է մարդկային հատկանիշներով, նրա տանջված հայացքը ուղղված է դիտողին և կարծես կարեկցանք և օգնություն է հայցում։ Սյունին կապվածությունը և ձիու զգացմունքային տեսքը պատկերում են կայսերական արքունիքի կյանքի տխուր կողմերը։

Նկարչի ստեղծագործությունների բնօրինակներից շատերը չեն պահպանվել, բայց դրանք բազմիցս պատճենվել են հետագա դարերի գեղանկարիչների կողմից։ Նախկին սեփականատեր կոլեկցիոներների կնիքների և ստորագրությունների բազմազանությունը հաստատում են, որ նկարները պատկանել են Հան Գանին։ Սակայն նկարչի կնիքը և ստորագրությունն այդ նկարների վրա չկա։   Դրանց վրա առկա է Հարավային Թանի կայսր Լի Յուի և Ցյանլունի կայսր Մի Ֆեյի կնիքները։ Նկարների վրա կնիքները և ստորագրությունները դրվում էին հազարավոր և ավելի տարիների ընթացքում։

## Ծանոթագրություններ

## Արտաքին հղումներ
*

Կատեգորիա:Մետրոպոլիտեն թանգարանի նկարներ
Կատեգորիա:Չինական գեղանկարչություն
Ֆրանչեսկա Սիգալ

**Ֆրանչեսկա Սիգալ** (, ), բրիտանացի գրող և լրագրող։

 Ամերիկյան գրող և սցենարիստ Էրիկ Սիգալի ավագ դուստրը։

## Կենսագրություն
Ֆրանչեսկա Սիգալը ծնվել է 1980 թ. ԱՄՆ-ում՝ ամերիկյան գրող և սցենարիստ Էրիկ Սիգալի ընտանիքում։ Ընտանիքի Անգլիա տեղափոխվելուց հետո, մեծացել է հրեական համայնքում՝ Լոնդոնի հյուսիս-արևմուտքում, որտեղ նա մինչ օրս բնակվում է։ Սովորել է Օքսֆորդի համալսարանում (Սենտ-Հյու-քոլեջ)։ Որպես լրագրող թղթակցել է թերթերում The Guardian, The Observer, Financial Times թերթերին, Վոգ ամսագրին (բրիտանական և ամերիկյան տարբերակներ)։

## Վեպեր
* «Անմեղները» (2012)
* «Անշնորհք դար» (2017)

## Մրցանակներ և պարգևներ
* 2012 — Կոստա մրցանակ, ամենամյա մրցանակ Մեծ Բրիտանիայում։
* 2013 —  Բեթի Թրասկ մրցանակ, Բրիտանական հեղինակային հասարակության ամենամյա մրցանակ լավագույն դեբյուտային վեպի համար։
* 2013 —  Սամի Ռորի մրցանակ հրեական գրականության համար։
* 2013 — Գարոլդ Ռիբալովի մրցանակ դեբյուտի համար։

## Ծանոթագրություններ

Կատեգորիա:Բրիտանացի գրողներ
Կատեգորիա:Բրիտանացի լրագրողներ
Կատեգորիա:Լրագրողներ այբբենական կարգով
Կատեգորիա:Օքսֆորդի համալսարանի շրջանավարտներ
Երգ փաթիլի մասին

**Երգ փաթիլի մասին** (, կամ` «Ձյան փաթիլ» (), երգ «Կախարդները» ֆիլմից, որն ըստ սցենարի կատարում է ֆիլմի գլխավոր հերոսի քույրը` Նինա Պուխովան (դերակատար` Անի Աշիմովա)` մայրաքաղաքային վոկալ-գործիքային նվագախմբի նվագակցությամբ։ Վերջինս ելույթ է ունենում Ամանորյա երեկոյին։ Ֆիլմի համար երգը կատարում են Օլգա Ռոժդեստվենսկայան և «Добры молодцы» վոկալ-գործիքային նվագախումբը։

2002 թվականին Դմիտրի Մալիկովի և Дайкири փոփ խմբի կողմից ձայնագրվել է երգի նոր տարբերակը` «Ձյան փաթիլ» անվանումով, որն ընդգրկվել է խմբի դեբյուտային «Любишь — таешь» ալբոմի մեջ։ Երգի համար նկարահանվել է ամանորյա թեմատիկայով տեսահոլովակ, որտեղ կատարողներից բացի նկարահանվել են նաև Մալիկովի անչափահաս դուսրտ Ստեֆանիան, Բորիս Զոսիմովի դուստրը և «Хит-FM» ռադիոկայանի ղեկավարներ Կոնստանտին Գոնչարուկի և Նատալյա Բոժկոյի որդին։

2008 թվականին Приключения Электроников փանկ ռոք խումբը վերաձայնագրել է երգը «Давайте озвсонимся!» ալբոմի համար, ինչպես նաև նկարահանել է տեսահոլովակ։

2014 թվականին «Gitarin.Ru» նախագիծը Նարինե Կոտոշյանի հետ ձայնագրել է երգի նոր տարբերակը` միայն ակուստիկ կիթառով։

2016 թվականին Մալիկովը Յուլիանա Կարաուլովայի հետ ձայնագրել է երգի նոր տարբերակը։ Նույն տարում իր տարբերակն է ձայնագրել բելառուս երգիչ IVAN-ը։

## Ծանոթագրություններ

## Արտաքին հղումներ
* Երգի տեքստն ու նոտաները
* 
* 
* 
* 

Կատեգորիա:Ռուսերեն երգեր
Ճերմակ Կատար

**Ճերմակ Կատար**, լեռնագագաթ Հայաստանի Սյունիքի մարզի և Արցախի սահմանագլխին, Մեղրու լեռնաշղթայի հարավարևելյան մասում, Ներքին Հանդ գյուղից 1 կմ արևելք։  Բարձրությունը՝ 1333 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Կատեգորիա:Արցախի լեռնագագաթներ
Ճերմակաքար

**Ճերմակաքար**, լեռնագագաթ Հայաստանի Գեղարքունիքի մարզում, Վարդենիսի լեռնահամակարգում, Վերին Շորժա գյուղից 6 կմ հարավ-արևմուտք։ Բարձրությունը՝ 2748 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Գեղարքունիքի մարզի լեռներ
Ճմասար

**Ճմասար**, լեռնագագաթ Հայաստանի Սյունիքի մարզում, Մեղրու լեռնաշղթայի համակարգում, Կալեր գետի աջափնյակում, Կալեր գյուղատեղիից 1,5 կմ արևմուտք։ Բարձրությունը՝ 2297 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Քոֆի Սիրիբո

**Նենա Քոֆի Սիրիբո** (, ), ամերիկացի դերասան և մոդել։

## Կյանքը և կարիերան
Սիրիբոն ծնվել է 1994 թվականի մարտի 2-ին Լոս Անջելեսում, Կալիֆորնիա։ Նրա ծնողները ծնվել են Գանայում։ Նա ունի երկու եղբայր, ովքեր նույնպես դերասաններ են։ Սիրիբոն իր գործունեությունը սկսել է որպես մոդել, իսկ ավելի ուշ զբաղվել նաև դերասանությամբ` ստանալով իր առաջին մեծ դերը 2008 թվականին թողարկված «The Longshots» ֆիլմում։ Դրան հաջորդեցին «Prom» (2011), «Whiplash» (2014) և «Straight Outta Compton» (2015) ֆիլմերը։

2014-2015 թվականներին Սիրիբոն նաև նկարահանվում էր «Awkward» հեռուստասերիալում։ Նա ավելի մեծ ճանաչում ձեռք բերեց 2016 թվականին՝ «Queen Sugar» դրամա հեռուստասերիալում Ռալֆ Էնջլի կերպարը մարմնավորելու արդյունքում, որի համար առաջադրվեց տարբեր մրցանակների։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Վիկտոր Զինչուկ

**Վիկտոր Իվանի Զինչուկ ** (), ռուս կիթառահար, կոմպոզիտոր, գործիքավորող, Ռուսաստանի վաստակավոր արտիստ։ Սան Մարինոյի գիտությունների միջազգային ակադեմիայի ասոցացված պրոֆեսոր, Մոսկվայի մշակույթի և արվեստի պետական համալսարանի դոցենտ։ Բացի ստեղծելուց սեփական երաժշտությունները, կատարել է դասական երաժշտության վերադաշնակումներ.Ս. Բախի, Գ. Պագանինիի,  Մ. Գլինկայի, Ջ. Վերդիի, Ջ. Գերշվին։

## Կենսագրություն
1976 թվականին Վիկտորը ընդունվեց ռուսական երաժշտական դպրոց,շնորհալի երեխաների խումբ՝ դասական կիթառի դասարան և սովորեց 4 տարի։ 1987 թվականին՝ աշխատելով 7 տարի է տարբեր կոլեկտիվների հետ, Զինչուկը սկսել է մեներգային կարիերան։ Հենց այդ ժամանակ էլ նա ճանաչվել է լավագույն կիթառահար՝ Համամիութենական ռադիոյի Երիտասարդական ալիքի հարցման տվյալների համաձայն։ Նաև 1987 թվականին ԽՍՀՄ Կենտրոնական հեռուստատեսությամբ ցուցադրվեց փաստագրական ֆիլմ Վիկտոր Զինչուկի մասին, որի շնորհիվ շատերը կարողացան ծանոթանալ երաժշտի ստեղծագործությանը։ 1991 թվականին նա հաղթել է Շվեյցարիայի մեծ երաժշտական փառատոնում և մինչ այժմ արժանիորեն հանդես է գալիս բազմաթիվ այլ փառատոններում ևս։ 1995 թվականին գերազանցությամբ ավարտել է Մոսկվայի մաշկույթի և արվեստի պետական համալսարանը։

## Ձեռքբերումներ և մրցանակներ
Վիկտոր Զինչուկը ունի հետեւյալ տիտղոսներն ու մրցանակները.
* Ռուսաստանի վաստակավոր արտիստ (2005)
* 2018 թվականին պարգևատրվել է Բարեկամության շքանշանով — «*հայրենական մշակույթի և արվեստի մեջ ներդրած մեծ ավանդի, երկարամյա բեղմնավոր գործունեության համար»:*

## Փառատոններ ու մրցույթներ
* 1983 — Վագիֆ Մուստաֆա-Զադեի անվան փառատոն (Բաքու, Առաջին մրցանակ)
* 1983 — Մոսկվայի ջազ-փառատոն (հաղթող)
* 1983 — Լենինգրադի ջազ-փառատոն (հաղթող)
* 1989 — «Ինտերշանս'89» միջազգային փառատոն (հաղթող)
* 1990 — Հեռուստատեսային փառատոն «Ճանապարհ դեպի բանաստեղծության աշխարհ» (հաղթող)
* 1991 — Միջազգային փառատոն Ֆրիբուր քաղաքում,  Շվեյցարիա (հաղթող)
* 1993 — «Բրատիսլավիայի քնար» միջազգային փառատոն
* 1994 —  Key Brothers ռոք-փառատոն (Թուրին, Իտալիա)
* 1994 —  Պոնշարրա կոմունայի քաղաքապետի կողմից մեդալ (Ֆրանսիա)
* 1996 — «Ոսկե եղնիկ» (Տրանսիլվանիա, Ռումինիա, 3-րդ տեղ «Տեսահոլովակ» անվանակարգում)
* 2003 — «Սլավյանսկի բազար» միջազգային փառատոնը (Վիտեբսկ)
* 2004 — Միջազգային փառատոն «Musik Messe»  միջազգային երաժշտական ցուցահանդեսի շրջանակներում  (Մայնի Ֆրանկֆուրտ)
* 2012 — Ուսանողական ջոկատների երգի Համառուսաստանյան փառատոն

## Սկավառակագրություն
* Մի նետիր քարերը (1990)
* *Mix No. 1* (1994)
* *Նեոդասական*(1998)
* *Միայնակ գիշերը* (1998)
* *Նեոլիրիկա* (2000)
* *Ամադեուս No. 146* (2002)
* *Միայնակ գիշերը* (2002)
* Նեոդասական(2003)
* *Մագիստրոսի տասներկու կիթառը *(2005)
* *Կելտական ալբոմ* (2010)
* *Դրականի բանաձևը* (2012)
* *Հաղթական կիթառ*(2015)

## Ծանոթագրություններ

Կատեգորիա:Ռուս կոմպոզիտորներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Գինեսի գրքի ռեկորդակիրներ
Կատեգորիա:Ռուս կիթառահարներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուս երաժիշտներ
Կատեգորիա:Ռուսաստանի ռոք երաժիշտներ
Ճերմակաձոր

**Ճերմակաձոր**, գետակ Հայաստանի Լոռու մարզում, Գետառվի ձախ օժանդակը։ Սկիզբ է առնում Աչքասար լեռան արևելյան լանջերից և մայր գետին է միախառնվում Նորամուտ գյուղից 7 կմ հյուսիս-արևմուտք։ Երկարությունը` 8 կմ։

## Ծանոթագրություններ

Կատեգորիա:Լոռու մարզի գետեր
Կատեգորիա:Գետառու գետի վտակներ
Որմիզդ I Սասանյան

**Որմիզդ-Արտաշիր**, առավել հայտնի է դինաստիական անվանմբ՝ **Որմիզդ I Սասանյան** (), Սասանյան Պարսկաստանի թվով երրորդ շահնշանը (արքայից արքան), որը կառավարել է ընդամենը մեկ տարի՝ 270 թվականի մայիսից մինչև մյուս տարվա հունիսը։ Եղել է «Արյաց և անարյաց արքայից արքա» Շապուհ I-ի կրտսեր որդին, ով հոր կառավարման տարիներին եղել է Մեծ Հայքի թագավորության արքա։

## Ծագումնաբանություն
Ըստ Արտաշիր արքայի պատմության մասին ավանդազրույցի՝ Որմիզդը եղել է պարսից շահնշահ Շապուհի և Միհրակի դուստր Գուրձադի կրտսեր որդին։ Համաձայն միևնույն պահլավերեն աղբյուրի՝ Միհրակն ազատում է Արտաշիրին, քանի որ մինչ այդ զրադաշտական մոգերն արդեն կանխորոշել էին Պարսկաստանի ապագան՝ տեսնելով, որ գահակալական կռիվների արդյունքում Պարթևստանը կործանվելու է և վերելք է ապրելու Սասանյանների ազնվականական ընտանիքի տոհմական իշխանությունը պարսից երկրում։

Պահլավական մեկ այլ ավանդազրույց պատմում է այն մասին, որ Որմիզդի մայրը՝ Գուրձադը, իր համագյուղացիներից միակն էր, որ ողջ մնաց և չսպանվեց Շապուհի ձեռքով, քանի որ արքան նկատել էր նրան։ Շուտով վերջիններս ամուսնանում են և հենց այդ կապի արդյունքում էլ ծնվում է Որմիզդը։ Շապուհի մյուս կանանցից Որմիզդն ուներ նաև երեք եղբայրներ՝ Վահրամը, Ներսեհը և Շապուհը։

Թեև Որմիզդն ամենակրտսերն էր Շապուհի որդիներից՝ այնուամենայնիվ, անգամ այս հանգամանքը չխանգարեց վերջինիս դառնալ հոր օրինական իրավահաջորդը։ Դա մեծապես պայմանավորված էր նաև մոր կողմից Որմիզդի ունեցած ազնվականական ծագումնաբանությամբ։

## Կենսագրություն
Որմիզդ Սասանյանն առաջին անգամ հիշատակվել է Հռոմեական կայսրության դեպ Շապուհ I-ի դեմ վարած պատերազմների կապակցությամբ։ Նշանավոր պատմաբան Կիրիլ Թումանովի խոսքերով՝ հոր կողմից Որմիզդը նախ և առաջ նշանակվել է որպես Մեծ Հայքի արքա՝ կառավարելով 251-270 թվականներին։ Հոր մահից հետո՝ 270 թվականի մայիսին, բազմել է պարսից գահին։ Ըստ մուսուլման պատմագիր Աբու Մանսուր ալ-Սալիբի՝ Որմիզդ-Արտաշիրը ևս հոր և պապի հետ իշխել է արդարությամբ։ Ծավալել է բուռն քաղաքաշինական գործունեություն։ Նրա անվան հետ է կապված Պարսքում Ռամ-Որմիզդ, Ահվազ և Դաստագիրդ քաղաքների հիմնադրումը։  Վերջինս 7-րդ դարում ծառայել է որպես Խոսրով Բ Փարվեզ արքայի թագավորական նստավայր։ Կառավարման վերջին տարիներին արշավել է Սողդիանա, որի տարածքը շուտով միացրել է Պարսկական տիրակալությանը։

Դեպի Միջին Ասիա տաժանակիր արշավանքից հետո 272 թվականին Հորմիզդը վերադառնում է Էսթախր, որտեղ մեկ տարի անց վերջինս մահանում է։ Որմիզդը անժառանգ մահանում է 273 թվականին և այդ պատճառով էլ գահը ժառանգում է նրա եղբայրը՝ Վահրամը։

## Տես նաև

* Սասանյան հեղաշրջում Պարսկաստանում
* Շապուհ I

## Ծանոթագրություններ

Կատեգորիա:Սասանյան Պարսկաստանի արքաներ
Կատեգորիա:Հայոց մարզպաններ
Ալեքսանդր Գրաչով

**Ալեքսանդր Գրաչով ** (, ), ռուս գեղասահորդ, պարեր սառույցի վրա մարզաձևում հանդես է եկել Անաստասիա Պլատոնովայի հետ, իսկ ավելի վաղ՝ Ելենա Ռոմանովսկայայի հետ, ում հետ էլ նա 2004 թվականի պատանիների կարգում աշխարհի առաջնությանը եղել է հաղթող, իսկ 2002 թվականի պատանիների կարգում աշխարհի առաջնությանը՝ բրոնզե մեդալակիր։ Զույգը մասնակցել է Ավստրիայում կայացած 2005 թվականի Ձմեռային ունիվերսիադային։ Միջազգային դասի Ռուսաստանի սպորտի վարպետ է։

## Կարիերա

Ելենա Ռոմանովսկայայի հետ երկու անգամ անընդմեջ դարձել է աշխարհի պատանեկան առաջնությունների բրոնզե մրցանակակիր (2002 և 2003 թթ.), իսկ 2004 թվականին այդ առաջնությունում նրանք վերջապես հաղթում են։ Մարզվել են Սվետլանա Ալեքսեևայի և Ելենա Կուստարովայի ղեկավարությամբ։

2006 թվականի Ռուսաստանի առաջնությունում նրանք գրավում են չորրորդ հորիզոնականը և ընդգրկվում է Թուրինի օլիպիադա մեկնող Ռուսաստանի հավաքականի կազմ՝ որպես փոխարինող։

2006 թվականի առաջին «մեծահասակների» Աշխարհի գավաթից հետո, որտեղ նրանք 23-րդն էին, զույգը բաժանվեց։ Ելենան մեկնեց Կանադա՝ նոր պարընկեր փնտրելու համար, իսկ Ալեքսանդրը, բաց թողնելով 2006-2007 թթ. մրցաշրջանը, գտավ նոր պարընկերուհու՝ Անաստասիա Պլատոնովային։

2008 թվականի Ռուսաստանի առաջնությունում նոր զույգը դարձավ հինգերորդը։ 2007-2008 թթ. մրցաշրջանում նրանք այլևս ոչ մի տեղ հանդես չեկան։

2008-2009 թթ. մրցաշրջանում զույգը «Finlandia Trophy» տուրնիրում նվաճեց արծաթե մեդալներ և մասնակցեց Գրան-Պրի սերիայի «Cup of Russia» փուլին, որտեղ դարձավ յոթերորդը։ 2009 թվականի Ռուսաստանի առաջնությունում զույգը կրկնեց իրենց անցյալ տարվա արդյունքը։ Նրանք կրկին հինգերորդն էին։ 2009 թվականի ամռանը զույգը փոխեց մարզչին։ Նրանք սկսեցին մարզվել Ալեքսանդր Ժուլինի ղեկավարությամբ։

2010 թվականի Ռուսաստանի առաջնությունում զույգն անհաջող ելույթ ունեցավ, զբաղեցրին միայն յոթերորդ հորիզոնականը և որոշեցին ավարտել իրենց սպորտային կարիերան։

## Սպորտային ձեռքբերումներ

* Ա. Պլատոնովայի հետ

* Ե. Ռոմանովսկայայի հետ

J=պատանեկան մակարդակ

## Ծանոթագրություններ

## Արտաքին հղումներ

* Официальный сайт пары А.Платонова и А.Грачёв

Կատեգորիա:Ռուս գեղասահորդներ
Կատեգորիա:Ռուսաստանի սպորտի վարպետներ
Քրիս Քերմայքլ

**Քրիս Քերմայքլ** (, , Սան Դիեգո, Տեխաս, ԱՄՆ), ամերիկացի երաժիշտ և գործիքավորող։

## Կենսագրություն
Ռազմաօդային ուժերի օդաչուի որդին՝ Քրիսը, հաճախ էր տեղափոխվում, մինչև այն պահը, երբ Վերջինիայի Համփթոն քաղաքում ապրելու ընթացքում վերցրեց ջութակը։ 1975 թվականին տեղափոխվելով Կենտուկիի Բոուլինգ Գրին քաղաք, ավելի լուրջ սկսեց պարապել՝ 8 տարի ջութակ պարապելով Արևմտյան Կենտուկիի համալսարանի պրոֆեսոր Բեթի Փիսի (Իվան Ղալամյանի նախկին ուսանողը) մոտ։ Համալսարանում ուսանելիս Քրիսը սովորեց նաև երաժշտության տեսություն, կոմպոզիցիա, նվագախմբային և կամերային կատարումներ՝ ուսուցիչներ Դևիդ Լիվինգսթոնի (կոմպոզիտոր Ռոյ Հարիսի նախկին ուսանող), Վսևոլոդ Լեժնևի (Մոսկվայի ֆիլհարմոնիկ նվագախմբի և Պիտսբուրգի սիմֆոնիկ նվագախմբի առաջատար թավջութակահար) և Լեոն Գրիգորյանի (Միչիգանի պետական համալսարանի դիրիժորության ծրագրի ղեկավար) դասավանդմամբ։

Սովորելուց հետո նա սկսեց իր կարիերան որպես շրջիկ երաժիշտ մի քանի ժանրերի տարբեր արտիստների համար, որոնց թվում էին ոչ հայտնի արվեստագետներ Ջո Սավաժը և Ջեյսոն Դ. Ուիլյամսը (RCA Records):

1980-ականների վերջերին տեղափոխվելով Թենեսի Նեշվիլ քաղաք, նրա «Fifteen Strings» հարդ ռոք-խումբը ձայնագրման պայմանագիր կնքեց Նյու Յորք քաղաքի «Atlantic Records» ընկերության հետ։ Մի քանի տարի անց նա սկսեց որպես գրագիր աշխատել Նյու Յորքի Ուորներ Չեփլի ընկերությունում, սակայն շարունակեց բնակվել Նեշվիլում։

1990-ականների սկզբներին Քրիսն անցավ լրիվ դրույք ստուդիական և գործիքավորման աշխատանքի։ Նրա նվագախմբային գործիքավորումները կատարել են այնպիսի խոշոր խմբեր, ինչպիսիք են Բոստոնի փոփ նվագախումբը։

Քերմայքլը մասնակցել է հետևյալ հեռուստա և ռադիոհաղորդումներին՝ «Օսկարի 71-րդ մրցանակաբաշխությունը», «The Tonight Show»-ն, «Academy of Country Music»-ը, «The Early Show»-ն, «The View»-ն, «A Prairie Home Companion»-ը, «Noddy»-ն և այլն։

Առանձնահատուկ է Թիմ ՄաքԳրոուի «If You're Reading This» լարային քառյակի գործիքավորումը, որն առաջին անգամ հեռարձակվեց 2007 թվականին «Academy of Country Music awards» շոուի ժամանակ և հետո թողարկվեց որպես սինգլ։:

Նրա՝ ֆիլմերի սաունդթրեքերից են «Ներքև՝ հովտում», «Շափյուղաները» և «Շրեկ 2»-ը։

## Ծանոթագրություններ

## Արտաքին հղումներ
* 
* artvilla.com կայք

Կատեգորիա:Ամերիկացի գրողներ
Կատեգորիա:Ամերիկացի երաժիշտներ
Կատեգորիա:Ամերիկացի ջութակահարներ
Կատեգորիա:Ապրող անձինք